1. számú melléklet

A …… eredetmegjelölés/földrajzi jelzés termékleírásának módosítási iránti kérelmet alátámasztó hatástanulmány

*(a módosításokra vonatkozó információkat a módosítással érintett részenként, külön alpontokban kérjük megadni)*

*(Kötelező részek)*

A bevezetőben mutassa be összefoglalóan, hogy a termékleírás módosítást ki kezdeményezte, mikor indult el a módosítás előkészítésének folyamata, mely fórum, fórumok tárgyalták, véleményezték és mikor, hogyan ismertették meg a módosítási terveket az érintett termelőkkel.

**1. Az adott OEM/OFJ helyzetének bemutatása, a módosítás előzményeinek és várható hatásának összefoglalása**

Mutassa be röviden az OEM/OFJ jelenlegi helyzetét (pl. ismertség, piaci helyzet, termelési sajátosságok, gyengeségek, erősségek). Kérjük, hogy részletesen fejtse ki azt, hogy a változás milyen módon érinti az adott OEM/OFJ fejlesztésével kapcsolatos célokat.

Kérjük részletesen mutassa be a kérelmezett módosítás hátterét és történetét, valamint a változás várt gazdasági hatásait. Részletesen ismertesse, hogy a módosítás mely piaci igényekhez/folyamatokhoz illeszkedik, azok milyen kutatáson, felmérésen, adatokon alapulnak, igénybe vettek-e tanácsadót, kereskedők véleményét kikérték-e. Kérjük, mutassa be azokat az egyéb módszereket, eszközöket, amellyel a termékleírás módosítás elvárt eredményeit erősíteni kívánják (pl.: közösségi promóciós programok).

Fontos annak bemutatása, hogy a módosítások hogyan segítik az érintett borászati termékek tipikusságát, egyediségét, hogyan járul hozzá ezen termékek piaci értékének megőrzéséhez, vagy segíti elő az eladások mennyiségi növekedését. Mutassa be továbbá, hogy a módosítások milyen piacra jutási akadályt hárítanak el, vagy segítik az érintett termékek piacra jutását, a fogyasztók termék iránti bizalmát.

**2. Miben és hogyan érinti a termőhely és a termék közötti kapcsolatot a változtatás, eredetmegjelölés esetében hogyan szolgálja a kapcsolat szorosabbra fonását?**

*(a módosítás tárgyának függvényében további rész)*

**3. A körülhatárolt terület bővítése esetén\***

*(lásd az erre vonatkozó útmutatót)*

**3.1. Az OBB által elvégzett érzékszervi megfelelés**

**3.2. A termőhely hasonlóságának igazolása**

például a talajképző kőzet és a talajösszetétel hasonlóságának igazolása, a domborzati viszonyok és a mezoklimatikus viszonyok hasonlóságának igazolása

**3.3. Az új területen a jelenleg alkalmazott gyakorlat mennyire felel meg a termékleírásnak?**

pl. szőlőültetvények térállása, borkészítési eljárások stb.

**4. Új bortípus felvétele esetén\***

**4.1 Van-e a javasolt szabályozásnak megfelelő vagy hasonló termék már a piacon az adott termőhelyről, illetve mennyire tipikus borstílus ez a termőhelyen?**

*(akár földrajzi jelzés nélkül vagy más földrajzi árujelzővel)*

**4.2. Annak bemutatása, hogy az új bortípus miben különül el a többi, már létező bortípus(ok)tól**

**4.3 Van-e bármilyen különleges technológiai igénye készítésének, és ha igen, ez milyen mértékben áll rendelkezésre a lehatárolt feldolgozási területen?**

**5. Új termékkategória felvétele esetén\***

**5.1 Van-e a javasolt szabályozásnak megfelelő vagy hasonló termék már a piacon az adott termőhelyről, illetve mennyire tipikus ez a termék a termőhelyen?**

*(akár földrajzi jelzés nélkül vagy más földrajzi árujelzővel)*

**5.2 Van-e bármilyen különleges technológiai igénye készítésének, és ha igen, ez milyen mértékben áll rendelkezésre a lehatárolt feldolgozási területen?**

**6. Új szőlőfajta felvétele esetén, vagy más bortípusnál már jelölt fajta használatának más bortípusokra történő kibővítése esetén\***

**6.1 Annak részletezése, hogy az adott fajta beleillik-e az érintett bortípus érzékszervi leírásában foglalt keretbe**

*\* Kérjük, csak a módosításnak megfelelő részt töltse ki!*